லைன்-ஸ்கேன் காமிரா என்பது ஒரு லைன்-ஸ்கேன் இமேஜ் சென்சார் சில்லு மற்றும் ஒரு குவிமையப்படுத்தும் இயக்க முறை ஆகியவற்றைக் கொண்ட ஒரு புகைப்பட சாதனமாகும். இந்த வகை காமிராக்கள் பொதுவாக தொழிற்சாலைகளில் தொடர்ந்து நகர்ந்து கொண்டே இருக்கும் பொருட்களைப் படம் பிடிப்பதற்கே பயன்படுத்தப்படுகின்றன. விடியோ காமிராக்களைப் போல் அல்லாது, லைன்-ஸ்கேன் காமிராக்கள் அடுக்கு வரிசையல்லாது, ஒரு ஒற்றை வரிசை பிக்சல் சென்சார்களைப் பயன்படுத்துகின்றன. இந்த லைன்-ஸ்கேன் காமிராவிலிருந்து வரும் தரவுக்கு ஒரு குறிப்பிட்ட அலைவரிசை உண்டு. காமிரா ஒரு வரியை சோதிக்கும், சிறிது காத்திருக்கும், பிறகு மீண்டும் சோதிக்கும். இவ்வாறு லைன்-ஸ்கேன் காமிராவிலிருந்து பெறப்படும் தரவை ஒரு கணினி மூலம் பண்படுத்தி ஒற்றைப் பரிமாணம் கொண்ட வரித்தரவு ஒன்று பெறப்பட்டு அதன் மூலம் இரட்டைப் பரிமாணம் கொண்ட ஒரு பிம்பம் உருவாக்கப்படுகிறது. இவ்வாறு பெறப்பட்ட இரட்டைப் பரிமாண பிம்பத்தரவு பிம்பப் பதனிடும் முறைகள் கொண்டு, தொழிற்சாலை நோக்கங்களுக்குத் தேவையான முறையில் மேலும் பண்படுத்தப்படுகின்றன.